(Тарас: ) "Дзякуй, спадар Кароль! І ў пацьверджаньне вашых словаў можна дадаць падзеі мінулага тыдня, калі адзначалася 81-я гадавіна Слуцкага паўстаньня, альбо Слуцкага збройнага чыну. Гэтая падзея – адна з важнейшых у гісторыі ня толькі сучаснай гісторыі Беларусі, але ў гісторыі супраціву бальшавізму. Як заўсёды, гадавіна Слуцкага збройнага чыну шырока адзначалася ў асяродку беларускай дыяспары на Захадзе. Старшыня Рады БНР Івонка Сурвіла распаўсюдзіла зварот у сувязі з гадавінай гістарычнай падзеі да беларускае моладзі. Ён гучаў на хвалях Свабоды. А ў самой Беларусі гадавіну нешматлюднымі акцыямі сябры менавіта моладзевага руху "Зубр" – у Магілеве і ў Барысаве. У Барысаве, напрыклад, былі вывешаныя бел-чырвона-белыя сьцягі. Натуральна, што гэтая акцыя, як і сама гадавіна паўстаньня былі абыйдзеныя маўчаньнем у афіцыйнай прэсе. Ну, і канечне, гаворачы пра гістарычную памяць, нельга не згадаць Курапаты, дзе гэтую памяць бароняць маладыя валанцёры.